ddrg/super_eurlex huggingface dataset:
Euroopa Liidu Teataja L 349 , 24/12/2002 Lk 0108 - 0108



Komisjoni otsus, 23. detsember 2002, millega muudetakse kümnendat korda otsust 2001/327/EÜ, mis käsitleb suu- ja sõrataudile vastuvõtlikesse liikidesse kuuluvate loomade liikumisele seatud piiranguid (teatavaks tehtud numbri K(2002) 5271 all) (EMPs kohaldatav tekst) (2002/1004/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ, milles käsitletakse veterinaar- ja zootehnilisi kontrolle, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega, [1] viimati muudetud Euroopa Parlamendi ja nõukogu direktiiviga 2002/33/EÜ, [2] eriti selle artiklit 10, ning arvestades järgmist: (1) Kõik liikmesriigid on rakendanud komisjoni otsuses 2001/327/EÜ, [3] viimati muudetud otsusega 2002/242/EÜ, [4] sätestatud vastuvõtlikesse liikidesse kuuluvate loomade liikumisele seatud piirangud. (2) Seetõttu on asjakohane meetmeid pikendada. (3) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 2001/327/EÜ artiklis 4 asendatakse kuupäev "31. detsember 2002" kuupäevaga "30. juuni 2003". Artikkel 2 Käesolev otsus on adresseeritud liikmesriikidele. Brüssel, 23. detsember 2002 Komisjoni nimel komisjoni liige David Byrne [1] EÜT L 224, 18.8.1990, lk 29. [2] EÜT L 315, 19.11.2002, lk 14. [3] EÜT L 115, 25.5.2001, lk 12. [4] EÜT L 82, 26.3.2002, lk 18. --------------------------------------------------
Euroopa Liidu Teataja L 287 , 25/10/2002 Lk 0042 - 0043



Komisjoni otsus, 24. oktoober 2002, millega muudetakse otsust 93/197/EMÜ loomatervishoiu nõuete ja veterinaarsertifikaatide kohta registreeritud hobuslaste ning aretamiseks ja tootmiseks ettenähtud hobuslaste impordil (teatavaks tehtud numbri K(2002) 4006 all) (EMPs kohaldatav tekst) (2002/841/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/426/EMÜ hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud komisjoni otsusega 2002/160/EÜ, [2] eriti selle artikli 15 punkti a ja artiklit 16, ning arvestades järgmist: (1) Komisjoni otsusega 93/197/EMÜ, [3] viimati muudetud otsusega 2002/635/EÜ, [4] on kehtestatud loetelu kolmandate riikide kohta, millest liikmesriigid lubavad importida registreeritud hobuslasi ning aretuseks ja tootmiseks ettenähtud hobuslasi. (2) Kõrgõzstan on otsusega 2002/635/EÜ kõnesolevast loetelust tahtmatult välja jäetud. Seetõttu tuleks Kõrgõzstan ennistada loetellu. (3) Otsuses 93/197/EMÜ sätestatud veterinaarsertifikaadi E saamiseks tuleb teha teatavad terviseuuringud, milleks tuleb võtta proovid 10 ekspordieelse päeva jooksul. Nimetatud tähtajast kinnipidamisega on tekkinud raskusi, eriti juhtudel, kui kõnealuseid proove tuleb analüüsida sihtliikmesriigi poolt heakskiidetud laborites. Seetõttu tuleks tähtaega pikendada. (4) Otsust 93/197/EMÜ tuleks vastavalt muuta. (5) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 93/197/EMÜ lisasid muudetakse kooskõlas käesoleva otsuse lisaga. Artikkel 2 Käesolev otsus on adresseeritud liikmesriikidele. Brüssel, 24. oktoober 2002 Komisjoni nimel komisjoni liige David Byrne [1] EÜT L 224, 18.8.1990, lk 42. [2] EÜT L 53, 23.2.2002, lk 37. [3] EÜT L 86, 6.4.1993, lk 16. [4] EÜT L 206, 3.8.2002, lk 20. -------------------------------------------------- LISA I ja II lisa muudetakse järgmiselt. 1. I lisas asendatakse B rühma kolmandate riikide loetelu järgmisega: "Austraalia (AU), Bulgaaria (BG), Valgevene (BY), Küpros (CY), Tšehhi Vabariik (CZ), Eesti (EE), Horvaatia (HR), Ungari (HU), Kõrgõzstan (1), (2) (KG), Leedu (LT), Läti (LV), endine Jugoslaavia Makedoonia Vabariik (1), (2) (MK), Uus-Meremaa (NZ), Poola (PL), Rumeenia (RO), Venemaa (1), (2) (RU), Slovaki Vabariik (SK), Sloveenia (SL), Ukraina (UA), Jugoslaavia Liitvabariik (YU)." 2. II lisas muudetakse sertifikaadi E III jao "Terviseohutuse kinnitus" punkti j järgmiselt: a) teises taandes asendatakse sõnad "10 päeva" sõnadega "21 päeva" b) kolmandas taandes asendatakse sõnad "10 päeva" sõnadega "21 päeva". --------------------------------------------------
Euroopa Liidu Teataja L 039 , 09/02/2002 Lk 0017 - 0017



Nõukogu otsus, 28. jaanuar 2002, eesistuja ametikoha täitmise järjekorra kohta nõukogus (2002/105/EÜ, ESTÜ, Euratom) EUROOPA LIIDU NÕUKOGU, võttes arvesse Euroopa Aatomienergiaühenduse asutamislepingut, eriti selle artikli 203 teist lõiku, võttes arvesse Euroopa Söe- ja Teraseühenduse asutamislepingut, eriti selle artikli 27 teist lõiku, võttes arvesse Euroopa Aatomienergiaühenduse asutamislepingut, eriti selle artiklit 116, võttes arvesse nõukogu 1. jaanuari 1995. aasta otsust eesistuja ametikoha täitmise järjekorra kohta nõukogus, [1] eriti selle artikli 1 lõiget 2, võttes arvesse Saksamaa ja Soome 18. jaanuari 2002. aasta ettepanekut ning arvestades järgmist: Käesolev otsus ei piira muid muudatusi eesistuja ametikoha täitmise järjekorras, mille nõukogu võib vastu võtta, eelkõige seoses uute liikmesriikide ühinemisega Euroopa Liiduga, ON VASTU VÕTNUD JÄRGMISE OTSUSE: Artikkel 1 Käesolevaga vahetatakse ära vastavad ajavahemikud, mil Saksamaa ja Soome täidavad eesistuja ametikoha nõukogus 2006. aasta teisel poolaastal ja 2007. aasta esimesel poolaastal. Artikkel 2 Käesolev otsus avaldatakse Euroopa Ühenduste Teatajas. Brüssel, 28. jaanuar 2002 Nõukogu nimel eesistuja J. Piqué i Camps [1] EÜT L 1, 1.1.1995, lk 220. --------------------------------------------------
KOMISJONI OTSUS,

19. veebruar 2002,

Euroopa Parlamendi ja nõukogu kasutuselt kõrvaldatud sõidukeid käsitleva direktiivi 2000/53/EÜ artikli 5 lõike 3 kohaselt väljaantavas lammutustõendis esitatavate miinimumnõuete kohta

(teatavaks tehtud numbri K(2002) 518 all)

(EMPs kohaldatav tekst)

(2002/151/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse Euroopa Parlamendi ja nõukogu 18. septembri 2000. aasta direktiivi 2000/53/EÜ kasutuselt kõrvaldatud sõidukite kohta,[1] eriti selle artikli 5 lõiget 5 ja artikli 11 lõiget 4,

ning arvestades järgmist:

(1) Direktiiviga 2000/53/EÜ on kindlaks määratud, et sõidukite kustutamine registrist on võimalik üksnes lammutustõendi esitamise korral.

(2) Et pädevad asutused saaksid vastastikku tunnustada teistes liikmesriikides väljaantud lammutustõendeid, on direktiivis 2000/53/EÜ sätestatud nõue, et komisjon peab koostama lammutustõendis esitatavad miinimumnõuded.

(3) Nende miinimumnõuete eesmärk on tagada kindlus töötlemiskoja, pädeva asutuse ja sõiduki omaniku identiteedi ja andmete suhtes ning samuti mitmesugune sõidukiga seonduv teave.

(4) Käesoleva otsusega ettenähtud meetmed on kooskõlas nõukogu direktiivi 75/442/EMÜ[2] artikli 18 alusel loodud komitee arvamusega,

ON VASTU VÕTNUD KÄESOLEVA OTSUSE:

Artikkel 1

Direktiivi 2000/53/EÜ artikli 5 lõike 3 kohaselt väljaantav lammutustõend peab sisaldama vähemalt käesoleva otsuse lisas kirjeldatud teavet.

Artikkel 2

Käesolev otsus on adresseeritud liikmesriikidele.

Brüssel, 19. veebruar 2002

Komisjoni nimel

komisjoni liige

Margot WALLSTRÖM

LISA

Direktiivi 2000/53/EÜ artikli 5 lõike 3 kohaselt väljaantavas lammutustõendis esitatavad miinimumnõuded

1. Tõendit väljaandva asutuse või ettevõtte nimi, aadress, allkiri ning registreerimis- või identifitseerimisnumber.1

2. Lammutustõendit väljaandvale asutusele või ettevõttele (kooskõlas direktiivi 2000/53/EÜ artikli 6 lõikega 2) tegevusloa andnud pädeva asutuse nimi ja aadress.

3. Kui tõendi annab loa saanud töötlemiskoja nimel välja tootja, edasimüüja või koguja, siis tõendit väljaandva asutuse või ettevõtte nimi ja aadress ning registreerimis- või identifitseerimisnumber.1

4. Lammutustõendi väljaandmise kuupäev.

5. Sõiduki registreerinud riigi tunnus ja sõiduki registrinumber (lisada registreerimisdokument või lammutustõendit väljaandva asutuse või ettevõtte teatis selle kohta, et registreerimisdokument on hävitatud2).

6. Sõiduki klass, mark ja mudel.

7. Valmistajatehase tähis (šassii).

1) Lammutamisele antava sõiduki valdaja või omaniku nimi, aadress, kodakondsus ja allkiri.

(1) Sellest nõudest võib loobuda, kui riigi registreerimis- või identifitseerimissüsteem sellist numbrit ette ei näe.

(2) Kui registreerimisdokumenti ei ole olemas paberkujul, kuna kasutatakse elektroonilist registreerimissüsteemi, võib sellest nõudest loobuda.

[1] EÜT L 269, 21.10.2000, lk 34.

[2] EÜT L 78, 18.3.1991, lk 32.
KOMISJONI OTSUS,

27. märts 2002,

mis käsitleb töösuhete eest vastutavate peadirektorite töörühma moodustamist

(2002/260/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut, eriti selle artiklit 211,

ning arvestades järgmist:

(1) Komisjon rõhutas sotsiaalpoliitika kava1 käsitlevas teatises vajadust liikmesriikide sotsiaal- ja majanduspoliitika positiivse ja dünaamilise koostoime järele; komisjon kinnitab eelkõige oma valmisolekut võtta arvesse töökeskkonna muutusi ja esitab mitmeid ettepanekuid töösuhete ajakohastamiseks ja parandamiseks.

(2) Sellega seoses tuleb olemasolevaid õigusakte kohandada ja parandada vastavalt uuele majandusele, et edendada uue tasakaalu saavutamist paindlikkuse ja töötajate turvalisuse vahel.

(3) Sel eesmärgil tuleb luua kõrgetasemeline töörühm, mis nõustaks omal algatusel või vastava taotluse korral komisjoni, et abistada viimast tema töös, st ühenduse algatuste ettevalmistamisel, acquis´ läbivaatamisel, uurimiste ja analüüside korraldamisel, ühenduse tööõiguse rakendamisel ja hindamisel ning ühenduse õigust käsitlevate koolitus- ja teabeprogrammide rakendamisel. Töörühm võiks arendada ka uute kogemuste vahetamist ja heade tavade levitamist selles valdkonnas.

(4) Selline alaline kõrgetasemeline töörühm edendaks liikmesriikide ja komisjoni vahelise koostöö tugevdamist subsidiaarsuspõhimõtet arvestades. Kõnealune koostöö muutub üha tähtsamaks seoses liidu tulevase laienemisega, töösuhete riikidevahelise iseloomu kasvamisega, riikidevahelise tööstuse ümberkorraldamise protsessiga ning tööõiguse ajakohastamisega, et muuta tööturg dünaamilisemaks ja tagada suurem läbipaistvus,

ON VASTU VÕTNUD JÄRGMISE OTSUSE:

Artikkel 1

1. Käesolevaga luuakse töösuhete eest vastutavate peadirektorite töörühm (edaspidi "rühm"), mille eesmärk on tegutseda nõuandva, kaalutleva, teavet vahendava ja koostööd arendava organina liikmesriikide ja komisjoni vahel.

2. Rühma ülesanded on:

a) seada sisse tihe koostöö liikmesriikide institutsioonide ja komisjoni vahel küsimustes, mis puudutavad:

- uute ühenduse algatuste ettevalmistamist töösuhete valdkonnas,

- töösuhete valdkonna acquis´ kohaldamist ja läbivaatamist,

- uurimisprogrammide, analüüside ja uuringute koostamist ning ühenduse tööõigust käsitlevate meetmete ja trükiste ettevalmistamist;

b) jälgida poliitika arenguid tööõiguse ja töösuhete valdkonnas;

c) hõlbustada kogemuste ja heade tavade vahetust nii üksikisikuid kui kollektiive käsitleva tööõiguse valdkonnas.

Artikkel 2

1. Rühma liikmeteks on liikmesriikides töösuhete eest vastutavad peadirektorid.

2. Rühma eesistujaks on komisjoni esindaja.

3. Rühm võib moodustada ekspertgruppe või töörühmi.

Artikkel 3

1. Rühma koosolekud kutsub kokku eesistuja kas omal algatusel või vähemalt poolte rühma liikmete taotlusel.

2. Rühm tuleb tavaliselt kokku kaks korda aastas.

Brüssel, 27. märts 2002

Komisjoni nimel

komisjoni liige

Anna Diamantopoulou

1 K (2000) 379 lõplik.
Euroopa Liidu Teataja L 075 , 16/03/2002 Lk 0067 - 0067



Komisjoni otsus 2002/227/EÜ, 13. märts 2002, Iisraeli heade laboritavade järelevalvesüsteemide rajamise ja rahuldava kasutuselevõtmise tunnustamise kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. juuli 1999. aasta otsust 1999/662/EÜ Euroopa Ühenduse ja Iisraeli Riigi vahelise OECD heade laboritavade põhimõtete ja nende täitmise järelevalve programmide tunnustamise lepingu sõlmimise kohta, [1] ja eriti selle artikli 3 lõiget 1, pärast konsulteerimist nõukogu määratud erikomiteega, ning arvestades järgmist: (1) Lepingu alusel asutatud Euroopa Liidu ja Iisraeli ühiskomitee kaks esimest koosolekut peeti 27. novembril 2000. aastal ja 16. novembril 2001. aastal ning need võimaldasid üksikasjalikult läbi vaadata Iisraeli heade laboritavade riikliku järelevalvesüsteemi rajamise. (2) Riikliku heade laboritavade järelevalveasutusena tegutsev Iisraeli laborite akrediteerimisasutus (ISRAC) edastas õigeaegselt komisjoni talituste nõutava lisateabe. (3) Vastavalt lepingu artikli 11 lõigetele 2 ja 3 peab ühendus nõustuma sellega, et Iisraeli heade laboritavade järelevalvesüsteem on rajatud ja rahuldavalt kasutusele võetud enne, kui võib lõpetada algperioodi, ON VASTU VÕTNUD JÄRGMISE OTSUSE: Ainus artikkel Käesolevaga lepitakse ühenduses kokku, et Iisraeli heade laboritavade järelevalvesüsteem on rajatud ja rahuldavalt kasutusele võetud lepingu algperioodi ajal ja seega võib algperioodi lõpetada, et liikuda edasi lepingu täitmisetappi hiljemalt 1. mail 2002. aastal. Brüssel, 13. märts 2002 Komisjoni nimel komisjoni liige Pascal Lamy [1] EÜT L 263, 9.10.1999, lk 6. --------------------------------------------------
Euroopa Liidu Teataja L 075 , 16/03/2002 Lk 0068 - 0069



Komisjoni otsus 2002/228/EÜ, 14. märts 2002, viie Iisraeli uurimisüksuse tunnustamise kohta, mis vastavad heade laboritavade nõuetele oma pädevuse piires EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 19. juuli 1999. aasta otsust 1999/662/EÜ Euroopa Ühenduse ja Iisraeli Riigi vahelise OECD heade laboritavade põhimõtete ja nende täitmise järelevalve programmide tunnustamise lepingu sõlmimise kohta, [1] ja eriti selle artikli 3 lõiget 1, pärast konsulteerimist nõukogu määratud erikomiteega, ning arvestades järgmist: (1) Vastavalt Euroopa Ühenduse ja Iisraeli Riigi vahelise OECD heade laboritavade põhimõtete ja nende täitmise järelevalve programmide tunnustamise lepingu artiklile 12 leiti EÜ määratud inspektorite 28. märtsist 1996 kuni 1. jaanuarini 2000 läbiviidud kontrollides, et viis Iisraeli uurimisüksust vastavad heade laboritavade nõuetele oma pädevuse piires. (2) Kooskõlas lepingu artikliga 12 peaks ühendus eespool nimetatud viit uurimisüksust tunnustama, ON VASTU VÕTNUD JÄRGMISE OTSUSE: Ainus artikkel Ühendus tunnustab lisas osutatud viit Iisraeli uurimisüksust, mis vastavad headele laboritavadele oma pädevuse piires. Brüssel, 14. detsember 2001 Komisjoni nimel komisjoni liige Pascal Lamy [1] EÜT L 263, 9.10.1999, lk 6. -------------------------------------------------- LISA Headele laboritavadele vastavad Iisraeli uurimisüksused ja nende pädevusvaldkonnad Agan Chemical Manufacturers Ltd Analytical Laboratory 77102 Ashdod,Iisrael Pädevusvaldkond: füüsikalis-keemilised katsed Aminolab Ltd Analytical Laboratory Services Weizmann Science Park 76326 Rehovot,Iisrael Pädevusvaldkond: analüütiline ja kliiniline keemia Analyst Research Laboratories Hamanov Street 3 76111 Rehovot,Iisrael Pädevusvaldkond: füüsikalis-keemilised katsed ning analüütiline ja kliiniline keemia Harlan Biotech Israel Ltd Kiryat Weizmann,Building #13B 76326 Rehovot,Iisrael Pädevusvaldkond: toksilisuse uuringud Makteshim Chemical Works Ltd Physicochemical Research 84100 Beer Sheva,Iisrael Pädevusvaldkond: füüsikalis-keemilised katsed --------------------------------------------------
Euroopa Liidu Teataja L 123 , 09/05/2002 Lk 0049 - 0049



Nõukogu otsus, 25. aprill 2002, 14. juuni 1985. aasta Schengeni lepingu rakendamise konventsiooniga moodustatud täitevkomitee poolt vastuvõetud üldkäsiraamatu II osa salastatuse kustutamise kohta (2002/353/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 207, ning arvestades järgmist: (1) 14. juuni 1985. aasta Schengeni lepingu rakendamise konventsiooniga moodustatud täitevkomitee, mis asendati Schengeni protokolli artikli 2 kohaselt nõukoguga, otsustas oma 14. detsembri 1993. aasta otsusega (SCH/Com-ex (93) 22 rev) ja 23. juuni 1998. aasta otsusega (SCH/Com-ex (98) 17) liigitada konfidentsiaalseks kõik selle üldkäsiraamatu sätted, mille uus versioon võeti vastu kõnealuse täitevkomitee 28. aprilli 1999. aasta otsusega (SCH/Com-ex (99) 13). [1] (2) Üldkäsiraamat ja täitevkomitee otsused selle liigitamise kohta moodustavad Schengeni acquis' osa, nagu see on määratletud nõukogu otsuses 1999/435/EÜ. [2] (3) Üldkäsiraamatu I osa ja mitme lisa salastatus on kustutatud nõukogu otsusega 2000/751/EÜ. [3] (4) Üldkäsiraamatu II osa salastatus tuleks samuti kustutada. (5) On asjakohane tunnistada kehtetuks täitevkomitee otsused (SCH/Com-ex (93) 22 rev) ja (SCH/Com-ex (98) 17), niivõrd kui need on seotud ühiste konsulaarjuhistega ja üldkäsiraamatuga, et edaspidi saaks nende liigitamist käsitlevad otsused teha kooskõlas dokumentide liigitamise eeskirjadega, mis on sätestatud nõukogu 19. märtsi 2001. aasta otsuses 2001/264/EÜ, [4] millega võetakse vastu nõukogu julgeolekueeskirjad, ON VASTU VÕTNUD JÄRGMISE OTSUSE: Artikkel 1 1. Üldkäsiraamatu II osa salastatus kustutatakse. 2. Ühiste konsulaareeskirjade 5., 9. ja 10. lisale vastavad üldkäsiraamatu lisad 14b, 6b ja 6c jäävad konfidentsiaalseks. Artikkel 2 Üldkäsiraamatu II osa avaldatakse Euroopa Ühenduste Teatajas. Artikkel 3 1. Tunnistatakse kehtetuks Schengeni täitevkomitee 14. detsembri 1993. aasta otsus (SCH/Com-ex (93) 22 rev) ja 23. juuni 1998. aasta otsus (SCH/Com-ex (98) 17), niivõrd kui need on seotud ühiste konsulaarjuhistega ja üldkäsiraamatuga. 2. Ühiste konsulaarjuhiste ja üldkäsiraamatu liigitamist käsitlevad otsused tehakse edaspidi kooskõlas otsuse 2001/264/EÜ sätetega. Artikkel 4 Käesolev otsus jõustub Euroopa Ühenduste Teatajas avaldamise päeval. Luxembourg, 25. aprill 2002 Nõukogu nimel eesistuja M. Rajoy Brey [1] Üldkäsiraamatut on viimati muudetud nõukogu otsusega 2002/352/EÜ (EÜT L 123, 9.5.2002, lk 47). [2] EÜT L 176, 10.7.1999, lk 1. [3] EÜT L 303, 2.12.2000, lk 29. [4] EÜT L 101, 11.4.2001, lk 1. --------------------------------------------------
Euroopa Liidu Teataja L 172 , 02/07/2002 Lk 0057 - 0060



Komisjoni otsus, 27. juuni 2002, milles käsitletakse direktiivi 1999/13/EÜ (teatavates toimingutes ja seadeldistes orgaaniliste lahustite kasutamise tulemusena tekkivate lenduvate orgaaniliste ühendite heitkoguste piiramise kohta) liikmesriikides rakendamise aruannete küsimustikku (teatavaks tehtud numbri K(2002) 2234 all) (2002/529/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse teatavates toimingutes ja seadeldistes orgaaniliste lahustite kasutamise tulemusena tekkivate eralduvate lenduvate orgaaniliste ühendite heitkoguste piiramist käsitlevat nõukogu 11. märtsi 1999. aasta direktiivi 1999/13/EÜ, [1] eriti selle artikli 11 lõiget 1, ning arvestades järgmist: (1) Direktiivi 1999/13/EÜ artikli 11 lõikes 1 nõutakse, et aruanded selle direktiivi rakendamise kohta tuleb koostada komisjoni poolt nõukogu direktiivi 91/692/EMÜ [2] artiklis 6 sätestatud korras koostatud küsimustiku või vormi kohaselt. (2) Direktiivi 1999/13/EÜ artikli 6 kohaselt siseriiklikke kavasid rakendavatelt liikmesriikidelt juba nõutakse nende kavade esitamist komisjonile. (3) Küsimustik või vorm saadetakse liikmesriikidele kuus kuud enne aruandes käsitletava ajavahemiku algust. (4) Esimene aruanne käsitleb ajavahemikku 1. jaanuarist 2003 kuni 31. detsembrini 2004, viimane kaasa arvatud. (5) Direktiivi 91/692/EMÜ artikli 6 kohaselt loodud komitee ei ole eesistuja poolt määratud tähtaja jooksul meetmete kohta oma arvamust esitanud, ON VASTU VÕTNUD KÄESOLEVA OTSUSE: Artikkel 1 Käesolevaga võetakse vastu lisas esitatud küsimustik. Artikkel 2 Käesolev otsus on adresseeritud liikmesriikidele. Brüssel, 27. juuni 2002 Komisjoni nimel komisjoni liige Margot Wallström [1] EÜT L 85, 29.3.1999, lk 1. [2] EÜT L 377, 31.12.1991, lk 48. -------------------------------------------------- LISA +++++ TIFF +++++ +++++ TIFF +++++ +++++ TIFF +++++ --------------------------------------------------
Euroopa Liidu Teataja C 124 , 25/05/2002 Lk 0004 - 0004



Nõukogu otsus, 7. mai 2002, 2005. aasta Euroopa kultuuripealinna nimetamise kohta (2002/C 124/03) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 25. mai 1999. aasta otsust nr 1419/1999/EÜ, kultuurisündmusega "Euroopa kultuuripealinn" seotud ühenduse meetmete kohta aastateks 2005—2019, [1] eelkõige selle artikli 2 lõiget 3, ning arvestades järgmist: (1) Valikukomisjon esitas oma aruande Euroopa Parlamendile, nõukogule ja komisjonile 28. septembril 2001. (2) Euroopa Parlament edastas komisjonile oma seisukoha 11. detsembril 2001, ON VASTU VÕTNUD JÄRGMISE OTSUSE: Artikkel 1 2005. aasta Euroopa kultuuripealinnaks nimetatakse Cork. Artikkel 2 Cork võtab vajalikud meetmed, et tagada otsuse nr 1419/1999/EÜ artiklite 1 ja 5 tõhus rakendamine. Brüssel, 7. mai 2002 Nõukogu nimel eesistuja R. De Rato y Figaredo [1] EÜT L 166, 1.7.1999, lk 1. --------------------------------------------------
Euroopa Liidu Teataja L 194 , 23/07/2002 Lk 0036 - 0036



Nõukogu otsus, 19. juuli 2002, tagajärgede kohta, mis tekivad Euroopa Söe- ja Teraseühenduse (ESTÜ) asutamislepingu tähtaja möödumisel seoses ESTÜ sõlmitud rahvusvaheliste lepingutega (2002/596/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõikega 1, võttes arvesse komisjoni ettepanekut ning arvestades järgmist: (1) Vastavalt ESTÜ asutamislepingu artiklile 97 möödub selle tähtaeg 23. juulil 2002. (2) ESTÜ on kolmandate riikidega sõlminud arvukalt rahvusvahelisi lepinguid; (3) Need lepingud ei näe ette ESTÜ asutamislepingu tähtaja võimalikku möödumist. (4) ESTÜ asutamislepinguga hõlmatud küsimusi reguleeritakse pärast selle lepingu tähtaja möödumist Euroopa Ühenduse (EÜ) asutamislepingu artikli 133 kohaselt. (5) nõukogus kokku tulnud liikmesriikide valitsuste esindajate istungjärgul on tuvastatud EÜ nõusolek ühineda ESTÜ [1] sõlmitud rahvusvahelistest lepingutest tulenevate õiguste ja kohustustega. (6) Seda käsitletakse kui EÜ huvitatust jätkata kõnealuste rahvusvaheliste lepingute täitmist ka pärast ESTÜ asutamislepingu tähtaja möödumist ning nendest tulenevate kohustuste üleminekut EÜ-le. (7) EÜ eeskirjadega vastavusseviimiseks võivad mõned neist lepingutest nõuda tehnilist laadi muudatuste tegemist. (8) Vastavalt on vajalik teavitada asjaosalisi kolmandaid riike, ON VASTU VÕTNUD JÄRGMISE OTSUSE: Artikkel 1 Alates 24. juulist 2002 võtab EÜ üle ESTÜ kolmandate riikidega sõlmitud rahvusvahelistest lepingutest tulenevad õigused ja kohustused. Artikkel 2 Komisjon teavitab asjaomaseid kolmandaid riike kõnealustest ESTÜ lepingutest tulenevate õiguste ja kohustuste üleminekust EÜ-le. Lisaks sellele võtab EÜ kohustuse teha lepingutes kõik vajalikud tehnilised muudatused nende vastavusseviimiseks EÜ eeskirjadega ning kui see osutub asjakohaseks, läbi rääkida lepingutesse tehtavad muudatused. Artikkel 3 Käesolev otsus jõustub järgmisel päeval pärast selle avaldamist Euroopa Ühenduste Teatajas. Käesolevat otsust kohaldatakse alates 24. juulist 2002. Brüssel, 19. juuli 2002 Nõukogu nimel eesistuja T. Pedersen [1] ELT L 194, 23.7.2002, lk 35. --------------------------------------------------